Publication: Magyar Közlöny
Issue: MK-1998-33 (Year: 1998, Number: 33)
Era: 1990-2004
Section: a 21/1998. (IV. 22.) BM rendelethez
Paragraph Index: 106

b) Központi beszerző és ellátó szerve a BM Országos Közbeszerzési Főigazgatóság (a továbbiakban: BM OKF), amely szervezi és végzi az önálló szervek ruházati és felszerelési anyagokkal való — igény szerinti — ellátását. Ezen belül — évente meghatározza a központi beszerzésű ruházati termékek körét, méretmegoszlását és egységárait. Az önálló szervek megbízása alapján ellátja azok közbeszerzési törvény, illetve a 2/1997. (BK 14.) BM utasítással kiadott BM Beszerzési Szabályzatban foglaltak szerinti beszerzését, valamint tárolását, kiadását; — az igénybejelentéseket alapul véve megtervezi a hivatásos állomány ellátási szükségleteit, elkészíti a ruházati és felszerelési anyagok központi beszerzési és ellátási tervét. Az állomány részére szükséges termékeket a gazdálkodó szervek megrendelései alapján folyamatosan biztosítja; — negyedévenként tájékoztatót küld a BM OKF által beszerzett cikkeket árusító egyenruházati boltok működését biztosító szerv részére a hivatásos állomány egyenruházati termékeinek aktuális nyilvántartási árairól; — a beszerzési körébe tartozó egyenruházati termékek beszerzési megbízásaihoz szükséges irányárait az önálló szervek részére évenként biztosítja; — a beszerzések végrehajtása után tájékoztatja az érintett önálló szerveket az egyenruházati termékek nyilvántartási árairól; — elkészíti a — beszerzési körébe tartozó — ruházati anyagok részletes cikkjegyzékét; — meghatározza a ruházati termékek minőségi átvételének szabályait, módszereit, ellátja az ezzel összefüggő feladatokat; — ellátja a ruházati termékek reklamációs ügyintézését; — a 12/1996. BM utasításban foglaltak alapján folyamatosan ellátja a hatáskörébe utalt, illetve az önálló szerv által finanszírozott, BM fejezeti (központi) minősített időszaki készletek frissítését, cseréjét, valamint a vonatkozó külön előírásoknak megfelelően — valamennyi cikkre és méretre kiterjedően — gondoskodik az ellátási tartalékkészletek szinten tartásáról.

Source: https://magyarkozlony.hu/hivatalos-lapok/67cfb80a265b156e15c21f2a47aeebc29773494e/dokumentumok/3ae9333fff851bbe98697f8b7c6b8dc3112aab60/letoltes